Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: 15/1991. (IV. 13.) AB határozat óta az Alkotmánybíróság
Paragraph Index: 661

(1) bekezdés] következõ, valamint az Alkotmány hatáskörés feladatmegállapító szabályai által meghatározott garanciális rendelkezések. Az Alkotmány 40/A. § (2) bekezdése szerint a rendõrség alapvetõ feladata a közbiztonság és a belsõ rend védelme. Az Rtv. 1. § (2) bekezdés a) és b) pontjaiban meghatározott hatásköri szabályt a 42. § (1) bekezdésének elsõ és harmadik mondata konkretizálja. Az Rtv. e szabályából is csak rendõrség mint közhatalmat gyakorló szerv konkrét esetben történõ intézkedési feladatához köti az intézkedés szempontjából fontos körülményrõl történõ felvételkészítést. Ezzel szemben a sporttörvény a közbiztonsági szempontból nem kiemelkedõ fontosságú sportrendezvények teljes idõtartama alatt, konkrét veszély hiá- 2002/100. szám nyában is kötelezi a szervezõt mint magánjogi jogalanyt a fõszabály szerint csak közhatalmat gyakorló szervek által ellátható tevékenység végzésére (bizonyítékgyûjtésre) anélkül, hogy megfelelõ garanciákat rendelne ehhez a tevékenységhez. Alkotmányossági szempontból kiemelkedõ jelentõsége van annak, hogy a törvényalkotó a magánjogi jogviszony egyik alanyát (a szervezõt) az Alkotmány alapján a rend- õrség feladatkörébe tartozó olyan tevékenység végzésére kötelezte, amely a másik szerzõdõ fél (a nézõk) információs önrendelkezési jogának sérelmével jár. Így a magánjogi jogviszony egyik alanya Janus-arcúvá válik: egyszerre kötelezett magánjogi szolgáltatás nyújtására és rendõriközhatalmi feladat ellátására. A törvényhozó a sajátosan közhatalmi feladathoz (az állami büntetõ igény érvényesítéséhez) kapcsolódó tevékenységet „privatizálta” úgy, hogy a magánérdekû megfigyelés kötelezõvé tételével megteremtette a lehetõségét a bûnüldözési célú adatszerzésre magánterületen. Ugyanakkor nem látjuk semmiféle bizonyítékát annak, hogy általában a sportrendezvények résztvevõi rendkívüli mértékben veszélyeztetnék a közbiztonságot. Ebbõl következik, hogy nincs kényszerítõ szükség a szabálysértési és büntetõeljárások lefolytatásának megkönnyítését célzó sporttörvényi szabályozásra. Összességében úgy ítéljük meg, hogy a sporttörvény

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes